《琼林宴归图》
明代·庄昶

永清有仆双赤足，手持一画刚五幅。自云此是琼林图，一幅主五真面目。

琼林宴罢醉归来，十里香尘马蹄速。一日看尽长安花，柳汁宫袍春正绿。

望中隐隐宫阙深，万片綵云人一笏。人间万事岂足荣，进士出身良可录。

进士出身良可录，台阁阿衡俱此卜。从容一代真明良，万古朝堂正都咈。

人臣为报当何如，盛治岂容前史独。愿言一拜各勉旃，稷契皋夔幸毋惑。

作者简介：庄昶（1437～1499）明代官员、学者。字孔暘，一作孔阳、孔抃，号木斋，晚号活水翁，学者称定山先生，汉族，江浦孝义（今江苏南京浦口区东门镇）人。成化二年进士，历翰林检讨。因反对朝庭灯彩焰火铺张浪费，不愿进诗献赋粉饰太平，与章懋、黄仲昭同谪，人称翰林四谏。被贬桂阳州判官，寻改南京行人司副。以忧归，卜居定山二十余年。弘治间，起为南京吏部郎中。罢归卒，追谥文节。昶诗仿击壤集之体。撰有《庄定山集》十卷。